Pràctica d'Anàlisi Exploratòria 

MQINS 2011-12 

1a part. --Piràmide de població

La piràmide de població és un diagrama per representar la distribució de la població per edat i sexe. El fet remarcable és que la població és un recompte, de la variable edat es considera tot el ventall d’edats (de 0 a 99 o més d’una en una o agrupades en intervals), mentre que de sexe hi ha només dues modalitats. Es pot aplicar també a situacions similars: distribució d’aturats per edat i sexe, distribució de treballadors per antiguitat i sexe, distribució d’aturats per nivell de salari de l’última feina i minoria (sí o no), etc.

En aquesta part de la pràctica, us proposem fer dues tasques: 1) la piràmide de la població de Catalunya amb unes dades ja baixades de l’Idescat i 2) baixar-vos dades de població del vostre poble o comarca i fer la piràmide com al punt anterior. Seguiu els passos que s’indiquen seguidament. 

Obriu l’arxiu piramide08.sav i fixeu-vos com estan introduïdes les dades. Les 4 primeres columnes (aquí amb fons blau) són les dades ja baixades de l’Idescat. 

1 De 0 any 42293 39325 81618 0 42293 1
2 D1 any 43203 40203 83412 1 43203 1
3 De 2 any 42044 39233 81283 2 42044 1
4 De 3 any 41131 33143 80280 3 41131 1
5 De 4 any 40092 37603 77695 4 40092 1
6 De 5 any 38074 35928 74002 5 38074 1
7 De B any 36903 35182 72085 B 36903 1
8 De7 any 36946 35266 72212 7 36946 1
9 De 8 any 35506 33896 69402 8 35506 1
10 De 9 any 34387 31936 66323 9 34387 1
" De 10 an 34445 32321 BE7EE 10 34445 1
12 De 11 an 33631 31160 64791 11 33631 1
13 De 12 an 33084 31200 64284 12 33084 1
14 De 13 an 33233 31433 B4672 13 33233 1
15 De 14 an 33526 31600 65126 14 33526 1





Les altres 3 columnes, s’han creat per fer la piràmide. La columna d’edat08 té els valors numèrics de l’edat, la columna recompte té els recomptes dels homes i, a continuació, els de les dones, i la variable sex classifica si els recomptes corresponen a les dones o als homes.  

**Mireu bé totes les files de l’arxiu per fer-vos càrrec de com s’han construït aquestes columnes !

Exercici A. Fes la piràmide de població, amb l’SPSS, dins del menú 

Gráficos  cuadros de diálogo antiguos Piràmide de población                                       

amb les variables tal i com es veu a la imatge inferior. Copieu la gràfica sota de la figura del     menú. Comenta els trets rellevants de la gràfica.

[image: image2.png]Ga o208
& nomes
& dones
& total

Recuentos.

O Caloular los recuentos de los datos.

(5) Obtener los recuertos de una variable
erable:

Mostarla dtrbucknde: g

=

Panel mediante
Fls:

O ider variabies de fia

Plantilla-

Qpciones





Accedeix a l’Idescat i dins del menú de l’apartat de Població, escull Recomptes,  seguidament activa  Censos i padrons dins d’Informació territorial. Seguidament, selecciona Població segons sexe i edat, any a any,

Finalment, tria un àmbit (comarcal o municipal) i una comarca o un municipi  concrets i accedeix a la informació.

Exercici B.  

B0) Esborra les dades de les variables següents: edat2008, homes, dones, totals i recomptes, del fitxer piramide08.sav (sense esborrar els noms de les variables !!), tot i mantenint la resta d’informació. Posa-li en nom piram.sav i guarda l’arxiu on vulguis.

B1) Ves al navegador on hi tens oberta la pàgina de l’Idescat amb les dades que t’interessa analitzar. Copia les dades (sense els noms de les variables i sense les files de casos perduts ni la de totals !!) .

B2) Situat ara a la primera casella de la vista de dades del fitxer piram.sav i enganxa la informació que has copiat. Veuràs que s’han omplert les 4 primeres columnes. 

B3) Emplena la columna recomptes de la manera adient: copiant primer les dades dels homes i a continuació les de les dones. 

B4) Fes la piràmide de l’àmbit escollit (poble o comarca): copia-la aquí sota  i comenta’n per escrit els trets més rellevants.

La piràmide de població representa la distribució d’una variable de recompte per a diferents valors d’una variable numèrica (edat) i segons les 2 modalitats d’una variable categòrica (sexe).

Amb la continuació de la pràctica, veurem altres maneres de visualitzar la informació conjunta d’una variable numèrica i d’una categòrica. 

2a part. – Anàlisi exploratòria 

Obre el fitxer  Mundo95.sav.

Analitzarem alguns exemples de com explorar la informació.

Cas 1. Una variable numèrica (per exemple, esperança de vida) i una variable de grup, també anomenada categòrica o factor, és a dir, una variable que classifica els casos en dues o més categories (per exemple, regió econòmica, classifica els països en 6 grups o categories segons la regió econòmica on estan ubicats).

Analizar  Estadísticos DescriptivosExplorar

Dins de la llista de dependents hi posem la variable numèrica, en aquest cas, espvidaf.

Dins de la llista de factors hi posem la variable categòrica, en aquest cas, region.

Anem a    Gràficos

Niveles de factores juntos (activat)          De tallo y  hojas (aquest sempre desactivat !)

Exercici C.  Copia aquí sota el diagrama de caixa resultant i comenta’n els trets més destacats. 

Cas 2. Dues variables numèriques que tingui sentit comparar-ne la distribució:  dades aparellades i una mateixa escala, (per exemple, esperança de vida femenina i esperança de vida masculina). En aquest cas, totes dues van a la llista de dependents. Es pot treballar sense cap factor, només amb les variables dependents. 

Exercici D.  Explora les dues variables espvidaf i espvidam, sense cap factor, per començar. Per obtenir les dues caixes juntes en una mateixa figura cal activar:

          Dependientes juntas (activat)

Nota: a partir d’ara, per agilitzar activarem nomes gràfiques, perquè no ens apareguin les taules de descriptius.

 Copia aquí sota el diagrama de caixa resultant i comenta’n els trets més destacats.

Exercici E. A l’anàlisi exploratòria anterior, afegeix-hi el factor region. Copia i analitza els resultats.

Exercici F.  Calcula una nova variable difevida que per a cada país, avaluï la diferència en esperança de vida femenina menys masculina (espfidaf-espvidam). Feu-ho mitjançant el menú i els paràmetres:

transformarcalcular 

Variable de destino: difevida   Expresión numérica:  espfidaf-espvidam

Feu primer una anàlisi exploratòria d’aquesta variable, sense cap factor. I després amb el factor región. Copia els resultats i comenta’ls.

Exercici G. Fes una gràfica de línies per a la variable difevida a les diferents regions. Fixa’t que el diagrama resumeix les mitjanes de la variable diferència a les diferents regions. 

Gráficos  Cuadros de diálogo antiguosLíneas

Simple            Grupos de casos

                   Copia i interpreta el gràfic.

3a part. – Dades ponderades 

3.1 Obtenir resultats ponderats

Seguim amb l’arxiu Mundo 95.sav. Comencem calculant la mitjana de la variable espvidaf (esperança de vida femenina) sense ponderar els casos. Obtenim el següent resultat:

Aquesta no és  l’esperança de vida femenina mundial perquè dóna el mateix pes a la Xina i a Bèlgica, per exemple, tot i tenir poblacions molt diferents. Per estimar-la hem de donar a cada país un pes proporcional a la seva població. El menú de l’SPSS per fer-ho és el següent:

Datos / Ponderar casos / Ponderar casos mediante 

i escollim la variable que ens donarà el pes que li correspon a cada individu. En aquest cas escollim la variable poblac que ens dóna la població de cada país. (Si bé no és la població de dones, proporcionalment serà una bona aproximació, ja que el nombre d’homes i de dones sol ser molt similar).

Un cop fer això, l’únic canvi que observem a la finestra de l’SPSS, és que a la part inferior dreta de la finestra apareix l’etiqueta “Ponderado”. 

Si ara tornem a calcular la mitjana de la variable espvidaf obtenim els resultats següents:

Observeu que la mitjana ara ha baixat de 70.16 a 67.86. Quina interpretació doneu a aquest resultat? Observeu també que ara el nombre d’observacions ha canviat, tenim 5 201 903 individus (ja que els individus són milers d’habitants) enlloc dels 109 individus que teníem abans (quan els individus eren països).

Aquest resultat aproxima molt millor l’esperança de vida femenina mundial. És molt important que un cop haguem realitzat l’estudi que volíem fer ponderant els casos ens recordem de desfer la ponderació. Si no ho féssim estaríem obtenint informacions errònies. Per fer-ho, el menú és

Datos / Ponderar casos / No ponderar los casos

Exercici H Feu un diagrama de sectors de la variable relig (religió majoritària) sense ponderar i ponderant segons la població de cada país. No enganxeu els diagrames però compareu-ne els resultats obtinguts.

3.2 Introducció de dades ja tabulades

Observeu la següent taula extreta del Baròmetre d’opinió política realitzat per l’IDESCAT el juny de 2005 i publicat per la Generalitat de Catalunya. 

S’ha preguntat a 1900 individus quin partit votarien si se celebressin eleccions nacionals. Imaginem que nosaltres volem treballar amb aquestes dades, per exemple volem fer un diagrama de sectors sobre la variable  intenció de vot amb l’SPSS. Una opció seria introduir el valor de la variable intenció de vot dels 1900 individus un per un, però és molt més senzill introduir dues variables: una amb els diferents partits i una altra amb els pesos, és a dir, amb el nombre d’individus que han afirmat que votarien aquell partit i ponderar els casos segons aquesta variable.

Obriu un fitxer nou amb l’SPSS i creeu dues variables:

· una variable que anomenareu partit amb aquestes 11 opcions (PP, CIU, ERC, PSC, ICV/EUIA, Altres, En blanc, No votaria, No pot, No sap, No contesta), i 

· una altra que anomenarem pes amb la freqüència d’individus que correspon a cada valor de la variable partit.  Un cop fet això pondereu casos segons la variable pes. 

Construïu una taula de freqüències de la variable partit, observeu que hem recuperat la taula original (potser amb un ordre diferent dels valors depenent de com els haguem entrat). Observeu també que estem treballant amb un total de 1900 individus, tot i que només hem omplert 11 files a la base de dades.

Exercici I  Feu un diagram de sectors de la variable partit i enganxeu-lo.

Observeu que, per defecte, l’SPSS ens avisa que estem treballant amb dades ponderades per la variable pes.

